**Notă informativă**

la proiectul hotărîrii Guvernului „Cu privire la aprobarea Metodologiilor sectoriale din domeniul sănătăţii de planificare a controlului de stat asupra activităţii de întreprinzător în baza analizei criteriilor de risc”

***Condiţiile ce au impus elaborarea proiectului:***

Proiectul hotărîrii Guvernului a fost elaborat în temeiul prevederilor Legii nr. 131 din 8 iunie 2012 privind controlul de stat asupra activităţii de întreprinzător, care stipulează organele din sistemul sănătăţii abilitate cu dreptul de a iniţia controale: Serviciul de Supraveghere de Stata a Sănătăţii Publice, Inspectoratul farmaceutic şi dispozitivelor medicale din cadrul Agenţiei Medicamentului şi Dispozitivelor Medicale, Comitetul Permanent de Control asupra Drogurilor de pe lîngă Ministerul Sănătăţii.

***Scopul proiectului:*** de a aprobaMetodologiile de planificare a controlului de stat asupra activităţii de întreprinzător în domeniul supravegherii de stat a sănătăţii publice, a activităţii de întreprinzător în domeniul importului, fabricării, păstrării şi comercializării medicamentelor, precum şi a activităţii de întreprinzător în domeniul circulaţiei legale a substanţelor narcotice, psihotrope şi a precursorilor, cu stabilirea criteriilor de risc, a gradului de risc şi ponderii acestora.

***Elementele novatorii ale proiectului şi rezultatele scontate***

Odată cu aprobarea proiectului hotărîrii Guvernului „Cu privire la aprobarea Metodologiilor sectoriale din domeniul sănătăţii de planificare a controlului de stat asupra activităţii de întreprinzător în baza analizei criteriilor de risc” va fi posibilă îmbunătăţirea controlului de stat asupra activităţii de întreprinzător în diverse domenii care ţin de sectorul sănătăţii, conform criteriilor de risc, a gradului de risc şi ponderii acestora prestabilite.

***Impactul proiectului asupra prevenirii/combaterii corupţiei şi criminalităţii***

Promovarea prevederilor proiectului în cauză va contribui la excluderea eventualelor riscuri coruptibile în procesul efectuării controlului de stat asupra activităţii de întreprinzător în baza criteriilor de risc.

***Nivelul de compatibilitate a proiectului cu normele Convenţiei Europene privind protecţia drepturilor şi libertăţilor fundamentale ale omului şi legislaţiei comunitare***

Proiectul prezentat respectă toate prevederile Convenţiei Europene privind protecţia drepturilor şi libertăţilor fundamentale ale omului precum fortifică unele şi alte convenţii internaţionale, cum ar fi Declaraţia de la Helsinki, adoptată la cea de a 18-a Reuniune Medicală Mondială de la Helsinki, Finlanda, din 1964, astfel cum a fost modificată ultima dată de către Reuniunea Medicală Mondială.

***Cuantumul mijloacelor bugetare necesare pentru implementarea proiectului***

Adoptarea şi implementarea ulterioară a proiectului nu necesită surse financiare din bugetul statului.

***Obiecţiile, recomandările şi evaluările pe marginea proiectului în cauză înaintate de către instituţiile interesate şi concluziile acestora***

Proiectul a fost plasat pe pagina web a Ministerului Sănătăţii pentru consultări publice (www.ms,gov.md - legislaţie/ transparenţa decizională/modulul de participare/proiecte - proiectul hotărîrii de Guvern “ controlului de stat asupra activităţii de întreprinzător în domeniul” ).

***Acţiuni ulterioare adoptării proiectului***

Ulterior adoptării proiectului vor fi întreprinse măsurile de rigoare pentru implementarea prevederilor stipulate.

**Viceministru Mihai CIOCANU**